श्रीलंका प्रीमियर लीग अगले साल तक के लिए टला  
भारतीय खिलाड़ियों के हटने सहित कई समस्याओं का सामना करने के बाद श्रीलंका प्रीमियर लीग को स्थगित करने का फैसला लिया गया।
श्रीलंका प्रीमियर लीग के शुरुआती चरण को अगले साल अगस्त 2012 तक स्थगित कर दिया गया है। भारतीय खिलाड़ियों के हटने सहित कई समस्याओं का सामना करने के बाद यह फैसला किया गया।   इस टूर्नामेंट की जगह श्रीलंका क्रिकेट अब नियमित अंतर प्रांतीय ट्वेंटी टूर्नामेंट का आयोजन करेगा जिसमें पांच टीमें खेलेंगी लेकिन विदेशी खिलाड़ी इसका हिस्सा नहीं होंगे।  यह लीग 19 जुलाई 2011 से शुरू होने थी लेकिन अब इसे स्थगित करने का फैसला संभवत: श्रीलंका क्रिकेट की नई समिति और लीग के आयोजकों समरसेट एंटरटेंमेंट वेंचर्स के बीच बैठक के बाद लिया गया। ईएसपीएन क्रिकइंफो की रिपोर्ट के मुताबिक अगले साल अगस्त में चार साल की विंडो को इस टूर्नामेंट की मेजबानी के लिए सबसे अच्छा समय माना जा रहा है। बीसीसीआई ने 12 भारतीय खिलाड़ियों को अनापत्ति पत्र देने से इनकार कर दिया था।